Nuuskommentaar: Ope brief en die duisendpoot | Maroela Media
President Cyril Ramaphosa het sy nuwe kabinet op Maandag 26 Februarie aangekondig by die Uniegeboue in Pretoria. Foto: Elmond Jiyane/GCIS
Soms leen die omstandighede sigself tot humoristiese staaltjies, en soms moet potensiële humor ten volle benut word. Ná die Zuma-era word baie humor benodig, maar ongelukkig is die herkoms daarvan yl en is dit harde werk om die humor kerngesond te laat bly.
Hier van 2015 af gebruik ek af en toe oop briewe aan voormalige pres. Jacob Zuma om goeie raad aan die land en sy mense te gee. Nie dat die goeie raad gereeld gevolg is nie – nee, die mense wat luister, leen hul ore uit vir duisendpote.
Die ding van duisendpote is dat hy stink – vreeslik erg stink. Voorts lieg hy oor hoeveel pote hy het – volgens die wetenskaplikes het die spesie met die meeste pote 200 paar op die heel meeste, en 'n dier wat gevreet kry aan 'n duisendpoot het regtig hare op sy tande.
En wee die slagoffer wat deur die duisendpoot "beetgekry" word. Dis seker hoekom u voorganger, ishongololo (Zoeloe), so lekker op onvanpaste tye kon lag – van die lefokolodi (Suid-Sotho) wat hy in sy bosak aangehou het. (Dit het potensiële beleggers met suur gesigte die hasepad laat kies.) En daar uit u wêreld die reuse-dongololo.
Nou moet u nou net asseblief nie te midde van die groot lof wat u kry, u lyf gaan lefokolodi of ishongololo hou nie.
Waarop ek afstuur, is die ontsettende ramp oor die grondgryp-planne. Heel dikwels is daar heelwat humor in 'n rampsituasie vasgevang, maar ongeag hoe hard 'n mens na 'n positiewe hoek soek, dit bly 'n ramp van "epidermiese" omvang.
As aktualiteitspraktisyn het die uwe nie werklik die luukse van ontleding om vas te stel wat die waarheid is nie. Dit moet dikwels die gevolg van instink wees, om sodoende sinvol te kan meedoen.
En dis moeiliker as wat 'n mens meen. Die ontleder het ook 'n groot behoefte om die draak te steek waar geknyp moet word. Hy moet 'n rasionele uitleg kan gee. Hy moet self gesinsmens bly, en toesien dat fopnuus nie vasstaanplek kry waar die volle prentjie nie bekend is nie. Gun die lesers dit om darem af en toe per geleentheid ook mens te kan wees, en as sodanig net lekker te kan draaksteek.
Ek het klaar respek vir Ramaposa verloor .
Dit het sommer gou gebeur.
Party vierpotiges stink nie net nie maar ook vreeslik erg, veral hul politiek. Ek bly dus maar weg van hulle.
Malema het net die draak met almal gesteek toe hy sy idee van "through the barrel of the gun" rond geslinger het, dit is hoekom hy nie tronk toe gestuur is vir hoogverraad. Nou kom steek CR met die Afrikaner die draak met sy uitsprake oor grondgrype sonder vergoeding en dit is hoekom hy ook nie tronk toe gaan nie, want eintlik is dit n grap. Nou ja, terwyl almal die draak steek met hulle idees kan ek seker ook maar n bietjie die draak steek. CR die Afrikaner is goedgelowig en sal nie wanneer onteiening sonder vergoeding intree met… Lees meer »
Rama-poser gaan net aan gaan waar Zuma op gehou het, julle klomp wat hom so geloof het moet maar julle oe begin oop maak.
Hierdie land gaan verseker Zim se pad loop, mense in di stede moenie dink dit raak hulle nie. Daar gaan geen voedsel op jul tafels wees nie, en as jy meer as een huis of erf besit kan jul ook in gedrang kom. Hoe moet boere finansiële hulp kry as hulle nie hul plase as sekuriteit kan gee nie. Niemand gaan meer enige uitbreidings of ontwikkeling doen nie. Die mense wat gevoed moet word , word meer. Dis tyd dat almal stedelinge inkluis maak nie saak watter nasie nie saam met die boere staan as die boere swaarkry gaan dorpe… Lees meer »